Lav et referat af nedenstående tekst:

Tekst:
- Hvis Ældre Sagen har det sort på hvidt, at Hjørring Kommune har gjort noget galt, så undrer det mig meget, at vi i Hjørring Kommune ikke har samme papir. Sådan lyder det fra borgmester Arne Boelt (S), Hjørring Kommune. Han er meget forundret over den udmelding, Ældre Sagen onsdag sendte ud til pressen om, at Ældre Sagen dropper retssag mod Hjørring Kommune om lukningen af plejecenter Havbakken i Tornby. I pressemeddelelsen fremgår det, at Ældre Sagen har Ankestyrelsens ord for, at Hjørring Kommune håndterede lukningen af Havbakken forkert, idet kommunen ikke kan visiterere beboerne til hjemmehjælp leveret af hjemmeplejen, når man bor i en plejebolig. - Vi har sort på hvidt fra både Ankestyrelsen og boligministeren, at Hjørring Kommune håndterede lukningen af Havbakken forkert, udtaler Ældre Sagens adm. direktør Bjarne Hastrup i pressemeddelelsen. - Han er uvederhæftig - Det er ganske simpelt ikke rigtigt, lyder det fra Arne Boelt, der fortsætter: - Jeg er rasende over, at Ældre Sagen kan slippe afsted med sådan en udtalelse, og Bjarne Hastrup (Ældre Sagens direktør, red) er ganske simpelt uvederhæftig, når han siger sådan. For vi har ikke gjort noget forkert, Ankestyrelsen har ikke sat os på plads, der er fra Ankestyrelsens side ikke ændret et komma i forhold til den måde, Hjørring Kommune har håndteret lukningen og fortsat givet beboerne på Havbakken hjemmepleje. Jamen, jeg er rasende, og jeg og Hjørring Kommune vil renses for det her, siger han. Det er som sådan ikke det faktum, at Ældre Sagen dropper retssagen mod kommunen, borgmesteren er faret i flint over, derimod det, at Ældre Sagens direktør med vendingen om, at Ankestyrelsen har givet beboere og pårørende "medhold i, at man ikke kan visiteres til hjemmehjælp leveret af hjemmeplejen, når man bor i en plejebolig". For det er ifølge Arne Boelt ikke det samme som, at kommunen ikke har handlet korrekt i sagen. Hjemmepleje som hjælp I et referat fra et telefonmøde mellem Hjørring Kommune og Ankestyrelsen fremgår det, at Ankestyrelsens eneste afgørelse handler om, hvorvidt der er sket en ændring i den støtte, beboerne ved Havbakken efter serviceloven modtager. Hjørring Kommune kan med hjemmepleje yde den samme service for de tilbageværende beboere på Havbakken som tidligere, da stedet havde navn af plejecenter, mener kommunen. Og det har Ankestyrelsen ifølge referatet sådan set ikke stillet spørgsmålstegn ved, styrelsen har ifølge referatet blot ikke kunnet se, hvordan kommunen har tænkt sig at levere den nødvendige støtte til beboerne via hjemmeplejen, og det beder styrelsen om et svar på fra Hjørring Kommune. Langtrukken sag Sagen er lang og tog for alvor fart, da Ældre Sagen sidste år gik ind i sagen. Ældre Sagen mente, det var i strid med beboernes lejekontrakter, når kommunen har omdannet plejeboligerne på ældrecentret Havbakken i Tornby til ældreboliger – og dermed indirekte tvunget beboerne til at flytte til en anden plejebolig, for at få den samme pleje og omsorg, som de hidtil har haft. I halvandet år har beboere og pårørende på plejecentret Havbakken nægtet at flytte, og de har kæmpet for deres ret til at blive boende under uændrede forhold. Men 1. november 2019 forsvandt det faste personale på Havbakken, og beboerne har siden kun modtaget hjemmehjælp. Men kan man uden videre lukke et ældrecenter med plejeboliger hen over hovedet på beboerne, fordi kommunens økonomi er presset? Det mente Ældre Sagen ikke, og de ville derfor have rettens vurdering af, om Hjørring Kommunes handlinger vedrørende lukning af ældrecenter Havbakken var ulovlig. - Det er forkasteligt, at en kommune behandler sine stærkt svækkede borgere på den måde. Hjørring Kommune tvinger jo indirekte beboerne til at flytte fra et dejligt, velfungerende plejehjem for at spare penge. Vi mener, at Hjørring Kommune skal respektere beboernes rettigheder i henhold til de indgåede lejekontrakter. Derfor stævner vi kommunen, udtalte Ældre Sagens direktør Bjarne Hastrup til TV2 Nord tilbage i november sidste år. Kommunen går videre Hjørring Kommune har siden nedlæggelsen af Havbakken som ældrecenter tilbudt de resterende beboere hjælp fra hjemmeplejen ud fra de behov, som beboerne har. Der er således personale fra hjemmeplejen, der fast møder om morgenen på Havbakken. Ifølge referatet fra et telefonmøde mellem Hjørring Kommune og Ankestyrelsen blander styrelsen sig ikke i, hvordan kommunen rent praktisk gør, så længe man sørger for hjælp med fasttilknyttet personale. "Vi har ikke taget stilling til andre spørgsmål, herunder om kommunen er berettiget til at nedlægge Havbakken samt de ansættelsesmæssige rammer i forhold til personalet", står der i referatet. Ankestyrelsen mener, at kommunen kan træffe nye afgørelser om leverandørskiftet for de tilbageværende beboere, hvor man begrunder at "den nye organisering af hjælpen i hjemmeplejen kan opfylde borgerens hjælpebehov - både i omfang og indhold". Ifølge Arne Boelt har Ankestyrelsen frikendt Hjørring Kommune, men Ældre Sagen har ifølge borgmesteren skadet Hjørrings omdømme og hængt kommunen ud ved at sige det modsatte. Og det vil borgmesteren ikke finde sig i. Han mener, Hjørring Kommune er blevet trukket rundt i manegen af Ældre Sagen i en sag, som er blevet dyr for skatteborgerne i kommunen. - Nu skal vi bruge flere penge på det, for kommunens advokater skal ind og vurdere, hvad vi gør nu, for det er voldsomt krænkende for demokratiet det, der sker, tilføjer borgmester Arne Boelt.

Referat:
Sagen om plejecenter Havbakken i Tornby er langt fra slut, selv om Ældre Sagen meddeler, at man dropper retssagen mod Hjørring Kommune. Nu vil kommunen nemlig renses for at have gjort noget forkert og for være blevet hængt ud for det - af netop Ældre Sagen.